L'exèrcit grec va entrar a Sèrvia el 10 d'octubre del 1912, durant la Primera Guerra Balcànica, després de la victòria dels grecs sobre els otomans a la batalla de Sarantaporo. El mateix dia els otomans, abans d'abandonar la ciutat, van aplegar 117 persones i els van executar. En commemoració d'aquest fet el principal carrer que duu a l'ajuntament s'anomena "117 Εθνομαρτύρων" ("117 ethnomartyron"), que es podria traduir per «Els 117 màrtirs nacionals». Sèrvia va passar a formar part del Regne de Grècia amb el Tractat de Bucarest (1913).